Ladivita a stolica
Dobry deň, chcem sa opýtať, uživam lejdyvitu 2 , som v deuhom trimestri a mam dvojfarebnu stolicu,moze to byt nasledkom uzivania tychto vitaminov? dakujem za odpoved
Dobrý deň
Ďakujeme za Vašu otázku
Farba stolice môže byť rôzna. Prirodzená farba stolice je hnedá, avšak farbu stolice ovplyvňuje aj prijatá potrava, lieky a ochorenia. Čučoriedky, cvikla, melón, marhule, ríbezle, špenát, listová zelenina, kurkuma, curry, mrkva, mliečne výrobky, morské riasy, nadbytok železa v strave, žlté nápoje, a iné môžu spôsobiť zmenu farby stolice. Pri zmenách farby stolice je dôležité všímať si
pridružené príznaky ako je bolesť a kŕče v bruchu, hnačka, zvýšenie telesnej teploty, vracanie a iné. V prípade, že by ste pozorovali tieto príznaky, je potrebné kontaktovať lekára.
Výživový doplnok LejdyVita 2 obsahuje železo, ktorého užívanie v liekoch spôsobuje sfarbenie stolice do tmava až čierna. Zmena zafarbenia stolice môže byť prítomná krátkodobo alebo dlhodobo.
Pri výživových doplnkoch nie sú sledované nežiadúce účinky a preto sa nedá k danej súvislosti vyjadriť. Nie je to však vylúčené. Ak by Vám užívanie výživového doplnku LejdyVita 2 spôsobovalo ťažkosti, odporúčam Vám produkt prestať užívať.
Prajem pekný zvyšok dňa
S pozdravom,
PharmDr. Lucia Kubáňová